Peder Andersen
Store norske leksikon,Kunst og estetikk,Bildende kunst,Kunsthistorie,Øvrig europeisk malerkunst 1400-1750
Peder Andersen var en norskfødt maler i København. Han var elev av hoffmaleren Lambert van Haven, reiste i 1668 sammen med ham til Italia. Her tilegnet han seg barokk-stilen.
Etter hjemkomsten dekorerte han blant annet konseilsalen i Frederiksborg slott og utførte etter fransk forbilde kartonger til veggtepper med slagscener, bestemt til Rosenborg. Et av disse motivene, Landskronas overgivelse 1676, utført som maleri i svært format, regnes som hans betydeligste arbeid. Les mer i Store norske leksikon Peder Andersen Nordmand i Norsk biografisk leksikon Peder Andersen i Norsk kunstnerleksikon kunst i Danmark barokken